《过燕子矶游永济寺偶用壁间韵留赠默默上人》
清代·尹继善

每过云蓝便系船，非关前路受风偏。秋残野岸丹枫冷，水落空江翠壁悬。

月色微茫僧入定，钟声断续客初眠。回思十七年来事，似与名山有宿缘。

作者简介：（1695—1771）清满洲镶黄旗人，章佳氏，字元长，晚号望山。尹泰子。雍正元年进士，授编修，官至文华殿大学士兼翰林院掌院学士。协理河务，参赞军务。曾任云贵、川陕、两江等地总督。